《赠别》
明代·霍与瑕

君子归南国，驱马远送之。惠风敷广野，正是暮春时。

景物宜共乐，胡然复违兹。聚首曾几何，各去天一涯。

对酒不成欢，凄凄复凄凄。折此杨柳枝，以赠之子归。

愿及此芳晨，努力扬明辉。莫待秋霜至，萧瑟徒堪悲。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。